ทวีพร พริ้งจำรัส

ทวีพร พริ้งจำรัส (ชื่อเล่น: อุ้ม) เป็นนางงามและนักแสดงชาวไทย เธอเป็นผู้ชนะการประกวดมิสแกรนด์จันทบุรี 2017 เป็นตัวแทนจังหวัดจันทบุรีเข้าร่วมการประกวด มิสแกรนด์ไทยแลนด์ 2017 ซึ่งเธอสามารถคว้ารองอันดับ 3 มิสแกรนด์ไทยแลนด์ 2017 พ่วงตำแหน่งขวัญใจเชียงใหม่ กับชนะเลิศชุดประจำชาติยอดเยี่ยม อีกทั้งเธอได้เป็นตัวแทนประเทศไทยเข้าร่วมการประกวดมิสยูไนเต็ดคอนติเนนท์ 2017 ณ ประเทศเอกวาดอร์ ได้รองชนะเลิศอันดับ 3 มาฝากคนไทย อีก 6 ปีต่อมาเธอกลับมาอีกครั้ง ซึ่งเธอได้ชนะเลิศในการประกวดมิสแกรนด์ชุมพร 2023 เข้าร่วมประกวดมิสแกรนด์ไทยแลนด์อีกครั้ง โดยเธอเป็นผู้ชนะได้เป็นมิสแกรนด์ไทยแลนด์ 2023 เป็นตัวแทนประเทศไทย เข้าร่วมประกวดมิสแกรนด์อินเตอร์เนชันแนล 2023 ที่ประเทศเวียดนามและคว้ารองอันดับ 5 จากการประกวด มาฝากคนไทยได้สำเร็จ

## ประวัติ
**ทวีพร พริ้งจำรัส** เกิดเมื่อวันที่ 17 มีนาคม 2539 ภูมิลำเนาเป็นคนอำเภอท่ายาง จังหวัดเพชรบุรี จบการศึกษาระดับปริญญาตรี คณะวิทยาการจัดการ สาขาบริหารธุรกิจ เอกการบริหารทรัพยากรมนุษย์ มหาวิทยาลัยราชภัฏสวนสุนันทา ซึ่งในปี 2017 ทวีพร พริ้งจำรัส กลายเป็นที่รู้จักจากการที่เธอสวมใส่ชุดทุเรียน ซึ่งเป็นชุดประจำจังหวัดของมิสแกรนด์จันทบุรี จนสามารถคว้ารางวัลชุดประจำชาติยอดเยี่ยมจากเวทีมิสแกรนด์ไทยแลนด์และเวทีระดับอินเตอร์อย่างมิสยูไนเต็ดคอนติเนนท์ ชุดทุเรียนทำให้เธอกลายเป็นที่รู้จักอย่างกว้างขวาง จนได้ฉายาว่า "มิสทุเรียน" และในปี 2023 ทวีพร พริ้งจำรัส ได้กลับมาประกวดบนเวทีมิสแกรนด์ไทยแลนด์อีกครั้ง จนกลายเป็นที่รู้จักในนามมิสแกรนด์ไทยแลนด์ 2023  

โดยทวีพร พริ้งจำรัส ได้กลายเป็นนางงามคนแรกในประวัติศาสตร์มิสแกรนด์ไทยแลนด์ ที่ได้เข้าร่วมทีมมิสแกรนด์ไทยแลนด์ถึงสองครั้ง โดยได้เข้าร่วมทีมครั้งแรกเมื่อปี 2017 ในฐานะรองชนะเลิศอันดับ 3 และได้เข้าร่วมทีมอีกครั้งเมื่อปี 2023 ในฐานะผู้ชนะเลิศมิสแกรนด์ไทยแลนด์ 2023 

ปัจจุบัน ทวีพร พริ้งจำรัส ได้เปิดแบรนด์และเป็นเจ้าของแบรนด์เสื้อผ้าเครื่องแต่งกาย โดยใช้ชื่อแบรนด์ว่า Babe Brand

## การประกวด
### [[มิสแกรนด์ไทยแลนด์ 2017]]

ทวีพร พริ้งจำรัส ได้เป็นตัวแทนมิสแกรนด์จันทบุรีเข้าประกวดมิสแกรนด์ไทยแลนด์ 2017 ได้รับรางวัลรองชนะเลิศอันดับ 3 รางวัลมิสแกรนด์ขวัญใจเชียงใหม่ และรางวัลชุดประจำชาติยอดเยี่ยม และได้เป็นตัวแทนประเทศไทยไปประกวดมิสยูไนเต็ดคอนติเนนท์ 2017 

### มิสยูไนเต็ดคอนติเนนท์ 2017
ในปี 2017 ทวีพร พริ้งจำรัส เป็นตัวแทนประเทศไทยในการไปประกวดมิสยูไนเต็ดคอนติเนนท์ (Miss United Continents) ได้รับรางวัลรองชนะเลิศอันดับ 3 รางวัลชุดประจำชาติยอดเยี่ยม (Best national costume) และรางวัลขวัญใจช่างภาพ (Miss Photogenic)

### มิสยูนิเวิร์สไทยแลนด์ 2020
ในปี พ.ศ. 2563 ทวีพร พริ้งจำรัส ได้เข้าร่วมการประกวดมิสยูนิเวิร์สไทยแลนด์ 2020 และผ่านเข้ารอบ 10 คนสุดท้าย

### [[มิสแกรนด์ไทยแลนด์ 2023]]

ทวีพร พริ้งจำรัส ได้เป็นตัวแทนมิสแกรนด์ชุมพรเข้าร่วมการประกวดมิสแกรนด์ไทยแลนด์ 2023 โดยได้รับรางวัลชนะเลิศ ได้เป็นมิสแกรนด์ไทยแลนด์ 2023 และได้เป็นตัวแทนประเทศไทยไปประกวดมิสแกรนด์อินเตอร์เนชันแนล 2023 ณ นครโฮจิมินห์ ประเทศเวียดนาม

### [[มิสแกรนด์อินเตอร์เนชันแนล 2023]]

ทวีพร พริ้งจำรัส ได้เป็นตัวแทนประเทศไทยไปประกวดมิสแกรนด์อินเตอร์เนชันแนล 2023 ณ นครโฮจิมินห์ ประเทศเวียดนาม โดยได้รับรางวัลชนะเลิศอันดับ 5 และได้เข้าเป็นส่วนหนึ่งในทีม Miss Grand International 2023

## ผลงาน

### การประกวดนางงาม

### ด้านพิธีกร

### ผลงานด้านการแสดง

| rowspan = "1" | 2561 ||  *[[ชะชะช่า ท้ารัก]]* || หางเครื่องของสมหมาย 
|-
| rowspan = "1" | 2565 ||  *[[ปางเสน่หา]]* || พนักงานรีสอร์ท(รับเชิญ)
|-
| rowspan = "1" | 2567 ||  *[[ลบเธอให้หาย (Delete Your Past)]]* || อิม(แสดงนำ)
|-
| rowspan = "1" | 2568 ||  บริษัทนี้ไม่มีจำกัด ||
ริว
|}

### รายการ

## รางวัล

### รางวัลด้านวงการบันเทิง

## อ้างอิง

## แหล่งข้อมูลอื่น
*Miss Grand Thailand Official Website
* 
*
*

หมวดหมู่:นางงามไทย
หมวดหมู่:ผู้ชนะการประกวดมิสแกรนด์ไทยแลนด์
หมวดหมู่:นางงาม
หมวดหมู่:ผู้เข้าประกวดมิสแกรนด์อินเตอร์เนชันแนล
หมวดหมู่:ผู้เข้าประกวดมิสแกรนด์อินเตอร์เนชันแนล 2023
หมวดหมู่:ผู้เข้าร่วมประกวดนางงาม
หมวดหมู่:บุคคลจากจังหวัดเพชรบุรี‎‎
หมวดหมู่:พุทธศาสนิกชนชาวไทย